open-index/open-wikipedia-markdown huggingface dataset:
தப்பெரின் கடிகார கோபுரம்

thumb|2015 இல் கடிகார கோபுரம்
thumb|தப்பெரின் கடிகார கோபுரம்
thumb|புதுப்பிப்பதற்கு முன் கடிகார கோபுரம்
இடது|thumb| 2012 இல் புதுப்பிக்கப்பட்ட பின்னர் கடிகார கோபுரம்
**தப்பெரின் கடிகார கோபுரம் (Dufferin Clock Tower)** என்பது இந்தியாவின் கர்நாடக மாகாணத்தில் உள்ள மைசூர் நகரத்தின் வரலாற்று நினைவுச்சின்னம் மற்றும் பாரம்பரிய கட்டமைப்பாகும்.

## அமைவிடம்
மைசூரில் உள்ள புதிய பேருந்து நிலையத்திற்கு அருகில் தேவராசா சந்தைக்கு முன்னால் தப்பெரின் கடிகார கோபுரம் அமைந்துள்ளது.

## வரலாறு
பிரிட்டிசா காலத்தில் மைசூர் இராச்சியத்தில், உடையார்கள் ஆளுநரின் வழிகாட்டுதலின் கீழ் ஆட்சி செய்தனர். ஒரு நல்லுறவைப் பேணுவதற்கு ஆளுநரையும் மற்றும் பிற அதிகாரிகளயும் உடையார்கள் மகிழ்விக்க வேண்டியிருந்தது. தெப்பெரின் பிரபு 1884-1888 காலத்தில் இந்தியாவின் ஆளுநராக இருந்தார். 1886 ஆம் ஆண்டில் மகாராஜா பத்தாம் சாமராச உடையாரின் அழைப்பின் பேரில் மைசூருக்கு வருகை புரிந்த காலனித்துவ இந்தியாவின் முதல் ஆளுநராக தப்பெரின் ஆவார். இவரது நினைவாக கிருட்டிண ராசேந்திர வட்டத்திற்கு அருகிலுள்ள தேவராசா சந்தையின் முடிவில் *சிக்ககடியாரா* (சிறிய கடிகாரம்) என பிரபலமாக அறியப்படும் கடிகாரம் ஒன்று அமைக்கப்பட்டு அவரது பெயரான தப்பெரின் கடிகார கோபுரம் என்று பெயரிடப்பட்டது. இது இப்போது மைசூரில் ஒரு பாரம்பரிய கட்டமைப்பாகு. மேலும் உடையார்களின் ஆட்சிக் காலத்தில் நேரக் காவலராக பணியாற்றியது.

'சிக்ககடியாரா' (சிறிய கடிகாரம்) என்று அழைக்கப்படும் தப்பெரின் கடிகார கோபுரம் டவுன்ஹால் அருகே பெரிய கடிகாரத்திற்கு (தொட்ட கடியாரா- பெரிய கடிகாரம்) ஒப்பீட்டளவில் சிறியது. இது 1886 ஆம் ஆண்டில் கட்டப்பட்டு, நன்கு அலங்கரிக்கப்பட்டுள்ளது. இது நீண்ட காலமாக புறக்கணிக்கப்பட்டது. அண்மைய ஆண்டுகளில், கடிகார கோபுரம் ஒரு சுவாரஸ்யமான தோற்றத்தை அளிக்கும் வகையில் புதுப்பிக்கப்பட்டது.

## கட்டமைப்பு
கடிகார கோபுரம் தண்டவாளங்களால் மூடப்பட்ட எட்டு தூண்களின் அஸ்திவாரத்தில் கட்டப்பட்டுள்ளது. மையத்தில் அலங்கரிக்கப்பட்ட நீரூற்று என்பது கட்டமைப்பின் காட்சி. உள்ளூர் மக்கள் கடிகார கோபுரத்தை *சிக்காகடியாரா* என்று அழைக்கிறார்கள். கடிகார கோபுரம் நினைவுச்சின்ன தேவராசா சந்தைக்கு முன்னால் அதன் இருப்பிடத்தின் வரலாற்று முக்கியத்துவத்தைக் கொண்டுள்ளது.

## 2012இல் புதுப்பித்தல்
கடிகார கோபுரத்தைச் சுற்றியுள்ள இடம் முன்பு வணிகர்கள் மற்றும் வாகன நிறுத்துமிடங்களால் பயன்படுத்தப்பட்டு வந்ததுது. பாரம்பரியத் துறை மறுசீரமைப்பிற்கான  பணிகளை மேற்கொள்ள வணிகர்களை காலி செய்ய வைத்தது. 2012 ஆம் ஆண்டில், நகர சபை கடிகார கோபுரத்தைச் சுற்றியுள்ள இடத்தை ஓடுகள் மற்றும் சுற்றுலாப் பயணிகளுக்கான இருக்கைகளுடன் புதுப்பிக்கும் பணியை நிறைவு செய்தது. இந்த இடம் சிறிய கூட்டங்களை நடத்துவதற்கு போதுமானது. நான்கு மில்லியன் இந்திய ரூபாய் திட்டத்தில் இப்பணிகள் நிறைவடைந்தன. ஒன்பது சிறிய நீரூற்றுகள் மற்றும் 13 அலங்கரிக்கப்பட்ட விளக்குகள் மேல்மாடத்தில் சேர்க்கப்பட்டன. இந்த இடம் இப்போது சிறிய இடமாக இருக்கிறது.

## மேலும் காண்க

* தேவராஜ் அர்சு சாலை, மைசூர்

## மேற்கோள்கள்

பகுப்பு:மைசூர்
பகுப்பு:இந்தியாவில் உள்ள மணிக்கூண்டுகள்
ஆண்டி பெற்ற செல்வன்

***ஆண்டி பெற்ற செல்வன்*** 1957 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். ஏ. சுப்பாராவ் இயக்கத்தில் வெளியான இத்திரைப்படத்தில் என். டி. ராமராவ், எஸ். வி. ரங்கராவ், லட்சுமிராஜ்யம் மற்றும் பலர் நடித்திருந்தனர்.
1954 ஆம் ஆண்டு வெளியான ராஜு பேடா என்ற தெலுங்குப் படமே தமிழில் மொழிமாற்றம் செய்யப்பட்டது. 
தமிழ்ப் படத்திற்கு டி. சலபதிராவ் இசையமைத்திருந்தார். புரட்சிதாசன், குயிலன் ஆகியோர் பாடல்களை இயற்றியிருந்தனர்.

## மேற்கோள்கள்

பகுப்பு:1957 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
தேவராஜ் அர்சு சாலை, மைசூர்

thumb
thumb| தேவராஜ் அர்சு சாலை கபே காபி உணவகத்திலிருந்து தொடங்குகிறது
thumb| பண்டிகை கொண்டாட்டங்களில் மனநிலையில் தேவராஜ் அர்சு சாலை
**டி. தேவராஜ் அர்சு சாலை (Devaraj Urs Roa)** என்பது இந்தியாவின் கர்நாடக மாநிலத்தில் உள்ள மைசூர் நகரத்தின் மிக முக்கியமான வணிகச்சாலையாகும். இந்தச் சாலை நகரத்தின் மைய வணிகப் பகுதியாகும்.  அஞ்சல்துறை அலுவலக பேச்சுவழக்கில், தேவராஜ் அர்சு சாலை **மைசூர் ஒன்** என்று அழைக்கப்படுகிறது .  

## வரலாறு
இந்தச் சாலைக்குக் கர்நாடகாவின் ஒரு புகழ்மிக்க முதல்வராகவும், சீர்திருத்தவாதியாகவும் இருந்த திரு. தேவராஜ் அர்சு அவர்களின் பெயரிடப்பட்டது. இந்தப் பகுதி முன்பு தேவராசா மொகல்லா என்று அழைக்கப்பட்டது. இங்கு வாராந்திரச் சந்தை தொடர்ந்து நடத்தப்பட்டது. சந்தையின் இருப்பிடம் தற்போதைய தேவராசா சந்தையாக மாறியது. 

## அமைவிடம்
தேவராஜ் அர்சு சாலை ஒரு மைல் நீளம் கொண்டது. இந்தச் சாலையில் பல இணைச் சாலைகள் உள்ளன. மேலும், இது மொத்தம் இரண்டு கிலோமீட்டர் சதுர பரப்பளவு மைசூர் நகரத்தின் நகரத்தை உருவாக்குகிறது. இந்தச் சாலை கிழக்கு-மேற்காக அமைகிறது. மைசூர் அரண்மனையின் வடமேற்கு மூலையில் கே.ஆர்.வட்டம் வந்து தேவராஜ் அர்சு சாலை இங்கே தொடங்குகிறது. மகாராணி கல்லூரி அருகே தேவராஜ் அர்சு சாலையில் ஜே.எல்.பி சாலை இணைகிறது.

## வணிகம்
தேவராஜ் அர்சு சாலையில் உள்ள பெரும்பாலான கடைகள் துணி, ஆபரணங்களை விற்பனை செய்பவை. பல முன்னணி வங்கிகளின் கிளைகளும் இங்கு உள்ளன. உணவகங்கள் குறைவாகவே இருக்கின்றன. ஆனால்  சில உணவகங்கள் இணைச் சாலைகளில் அமைந்துள்ளன. சாலையின் ஒரு பக்கத்தில் ஊர்தி நிறுத்தம் அனுமதிக்கப்படுகிறது. சாலை முழுவதும் ஒரு வழிப் பாதையாக மாற்றப்பட்டுள்ளது. ஒரே ஒரு காபி கடை மட்டுமே உள்ளது. ஆனால் புதிய காபி தூளை விற்கும் பல கடைகள் உள்ளன.  இந்தச் சாலையில் உள்ள அனைத்து கட்டிடங்களும் ஒரே மாதிரியான முகப்பில் கட்டப்பட்டுள்ளன.

## நவீனக் காலம்
நவீனக் காலகட்டத்தில், மைசூர் நகரின் பல்வேறு பகுதிகளில் பல வணிக வளாகங்களை திறக்கும் முயற்சி மேற்கொள்ளப்பட்டு வருகிறது. ஆனால் தேவராசா சந்தையில் ஏற்பட்ட காலடி இன்னும் பல காரணங்களுக்காக நகரத்தில் மிக உயர்ந்ததாக உள்ளது. ஒன்று நகரப் பேருந்து நிலையத்திற்கு அருகாமையில் உள்ளது. மற்றொன்று இங்கிருந்து ஒரு கிலோமீட்டர் தொலைவில் உள்ள இரயில் நிலையத்திற்கு அருகில் முடிகிறது.

## நேரம்
மைசூரில் உள்ள கடைகள் தாமதமாக திறந்து சீக்கிரமாகவே மூடப்படுகின்றன. பெரும்பாலான கடைகள் மாலை ஒன்பது மணிக்குள் மூடப்பட்டுவிடும். சில கடைகள் இரவு 10 மணி வரை நீடிக்கும். 

## மேலும் காண்க

* திவான் சாலை, மைசூர் 
* தப்பெரின் கடிகார கோபுரம் 
* மாண்டி மொகல்லா
* புனித பிலோமினா தேவாலயம், மைசூர்

## புகைப்படங்கள்

படிமம்:Pedestrians waiting at crossing, Mysore.jpg|கே.ஆர் வட்டம் 
படிமம்:Anjaneya Temple, Urs Road.jpg|அஞ்சநேயா கோயில் 
படிமம்:Cafe Coffee Day, Devaraj Urs Road.jpg|*கபே காபி டே* கடை 
படிமம்:Devaraj Urs Road.jpg|மேல் முனை 


## குறிப்புகள்

பகுப்பு:மைசூர்
ஸ்ரீ குமார்

**ஸ்ரீ குமார் கணேஷ்** (Shreekumar) ஒரு தமிழ் தொலைக்காட்சி நடிகர். இவர் சூப்பர் ஹிட் சீரியல்கள், *ஆனந்தம்* (2003-2009), *அஹல்யா* (2004-2006), *பந்தம்* (2006-2009), *உறவுகள்* (2009–2012), *இதயம்* (2009–2012) மற்றும் *பொம்மலட்டம்* (2012) ஆகியவற்றில் பல்வேறு வேடங்களில் நடித்துள்ளார். மேலும்  இவர் பல தமிழ் திரைப்படங்களிலும் தோன்றியுள்ளார். இப்போது ஜீ தமிழ் தொலைக்காட்சியில் ஒளிபரப்பாகும் *[[யாரடி நீ மோகினி (தொலைக்காட்சித் தொடர்)|யாரடி நீ மோகினி]]* தொடரில் நடிக்கிறார்.

## வாழ்க்கை
ஸ்ரீ, பிரபல இசை இயக்குநர் சங்கர் கணேஷ்ஷின் மகன் ஆவார், அவர் தனது கூட்டாளர் சங்கருடன் பிரபலமாக உச்சரிக்கப்படுகிறார். இவர் கோலிவுட் நடிகர் விஜய் மற்றும் தொலைக்காட்சி நடிகர்கள் சஞ்சீவ் மற்றும் தீபக் திங்கர் ஆகியோரின் நெருங்கிய நண்பர் . ஸ்ரீகுமார் மற்றும் இவரது துணை நடிகர் ஷமிதா ஸ்ரீகுமார் ஆகியோர் 2009 இல் திருமணம் செய்து கொண்டனர். இவர்களுக்கு இரண்டு குழந்தைகள் உள்ளனர்.

## சீரியல்கள்

## திரைப்படங்கள்

## டெலிஃபில்ம்ஸ்

## குறிப்புகள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:சென்னை நடிகர்கள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
தொண்டைமண்டல வெள்ளாளர்

**தொண்டைமண்டல வெள்ளாளர்** (*Thondaimandala Vellalar*) எனப்படுவோர் தொண்டை மண்டலத்தைத் தோன்றிடமாகக் கொண்ட வெள்ளாளர்கள் ஆவர். தொண்டைமண்டல சைவ வேளாளர், தொண்டை மண்டல துளுவ வேளாளர், கொண்டைக்கட்டி ஆகிய மூன்று வெள்ளாள சாதிகளும், ஒன்றாகத் தொண்டைமண்டல வெள்ளாளர் என அழைக்கப்படுவர். இவர்களுக்குப் பொதுவாக *தொண்டைமண்டல முதலியார்கள்* அல்லது *வெள்ளாள முதலியார்கள்* என்ற பட்டங்களும் வழங்கப்படுவதுண்டு. 

## முக்கிய நபர்கள்

* திருநாவுக்கரசர்
* சேக்கிழார்
* அரியநாத முதலியார்
* நடேச முதலியார்
* ஆற்காடு ராமசாமி முதலியார்
* பம்மல் சம்மந்த முதலியார்
* பி. டி. ராஜன்
* மணியம்மை
* பி. டி. ஆர். பழனிவேல்ராசன்
* என். வி. நடராசன்
* க. அன்பழகன்
* சிட்டி பாபு
* பழனிவேல் தியாகராஜன்
* ஜெ. அன்பழகன்
* எக்ஸ்னோரா நிர்மல்

## மேற்கோள்கள்

பகுப்பு:வேளாளர்
பகுப்பு:தமிழரில் சாதிகள்
கட்ச்சின் பெரிய பருவகால உவர் சதுப்பு நிலம்

**கட்ச்சின் பெரிய பாலைவனம் அல்லது** **கட்ச்சின் பெரிய பருவகால உவர் சதுப்பு நிலம்** (**Great Rann of Kutch** or **Rann of Kutch seasonal salt marsh**) இந்தியாவின் குஜராத் மாநிலத்தின் கட்ச் மாவட்டத்தில் அமைந்துள்ளது. இப்பகுதியில் வாழும் மக்களை **கட்சி மக்கள்** என்று பெயர்.

## அமைவிடம் மற்றும் விளக்கம்
குஜராத் மாநிலத்தின் கட்ச் மாவட்டத்தின்  சிறிய பருவகால உவர் சதுப்பு நிலத்தை (Little Rann of Kutch) ஒட்டி அமைந்த கட்ச்சின் பெரிய பருவகால உவர் சதுப்பு நிலத்தின் தெற்கில் பன்னி புல்வெளி நிலங்கள் (Banni grasslands) உள்ளது. இது கட்ச் வளைகுடாவிற்கும், தெற்கு பாகிஸ்தானின் சிந்து ஆற்றின் முகத்துவாரத்திற்கு இடையே   பரப்பளவில் அமைந்துள்ளது. சிறிய கட்ச் ரான் பரப்பையும், பெரிய கட்ச் ரான் பரப்பையும்  ரான் ஆப் கட்ச் எனப்வர்

அரபுக் கடல் மட்டத்திலிருந்து 15 மீட்டர் உயரம் கொண்ட உவர் நீரும், சதுப்பு நிலமும் கொண்ட இப்பகுதியில் கோடைக்காலத்தில் உப்பு உற்பத்தி செய்கிறது. இராஜஸ்தான் மாநிலத்தின் ஆரவல்லி மலைத்தொடரில் உற்பத்தில் லூனி ஆறு, ரூபென் ஆறு மேற்கு பனாஸ் ஆறுகள் வடகிழக்கு கட்ச் சதுப்பு நிலத்தில் பாய்கிறது.

மணற்பாங்கான முட்புதர்கள் கொண்ட இப்பகுதி பறவைகள், காட்டுக் கழுதை போன்ற காட்டுயிர்களின் காப்பகமாக உள்ளது.இந்திய காட்டு கழுதை சரணாலயம் இப்பகுதியில் உள்ளது.

## தட்ப வெப்பம்
கோடைக்காலத்தின் கட்ச் பாலைவனத்தின் அதிகபட்ச வெப்பம் 49.5&nbsp;°C மற்றும் குளிர்காலத்தில்   ஆக உள்ளது.
## சமயங்கள்
இப்பகுதியில் இந்துக்கள், இசுலாமியர், சீக்கியர் மற்றும் சமணர்கள் அதிகம் வாழ்கின்றனர்.

 
## சுற்றுலா

இப்பகுதியில் டிசம்பர், சன்வரி மற்றும் பிப்ரவரி மாதங்ளில் கட்ச் திருவிழா நடைபெறும். அவ்வமயம் சுற்றுலா பயணிக்களுக்காக அனைத்து வசதிகளுடன் கூடிய ஆயிரக்கணக்கான கூடாரங்கள் அமைக்கப்படுகிறது. கூடாரத்திற்கும், உணவுக்கும் மட்டும் கட்டணம் வசூலிக்கப்படுகிறது. திருவிழாவில் இந்திய நாட்டின் அனைத்து வகையான உணவுகள் ஒரே இடத்தில் கிடைக்குமாறு உணவகங்கள் உள்ளது. கட்ச் திருவிழாவின் போது அன்றாடம், ஒட்டகச் சவாரி, யோகா, அனைத்து மாநிலங்களின் கலை நிகழ்ச்சிகள் நடைபெறுகிறது. கட்ச் ரான் திருவிழா குஜராத் மாநில சுற்றுலாத்துறை நடத்துகிறது.

## இதனையும் காண்க
* கச்சு மாவட்டம்
* கட்ச் இராச்சியம்
* கட்ச் பாலைவனம்
* கட்சின் சிறிய பருவகால உவர் சதுப்பு நிலம்
* கட்ச் வளைகுடா
* புஜ்
* இந்திய காட்டு கழுதை சரணாலயம்

## மேற்கோள்கள்

## வெளி இணைப்புகள்

*குஜராத் மாநில சுற்றுலாத் துறையின் இணையதளம் 
* ரான் கட்ச் திருவிழா
*Rann Utsav
*Satellite views comparing summer and winter conditions in the Rann of Kutch 
*Desert (Rann of Kutch) wetlands; 6 February 2003; WWF Global website
*KACHCHH PENINSULA AND THE GREAT RANN; The Geological Survey of India, Ministry of Mines, Government of India
*Archived news articles from the India Environmental Portal on: Rann of Kutch

பகுப்பு:இந்தியப் புவியியல்
பகுப்பு:கட்சு மாவட்டம்
பகுப்பு:குஜராத்தின் புவியியல்
பகுப்பு:இந்தியாவில் உள்ள சதுப்பு நிலங்கள்
பகுப்பு:இந்தியாவில் உப்புத் தொழில்
மாண்டி மொகல்லா

**மாண்டி மொகல்லா (Mandi Mohalla)** என்பது இந்தியவின் கர்நாடக மாநிலத்தில் உள்ள மைசூர் நகரத்தின் புறநகர்ப் பகுதியாகும். இது கே.டி.தெரு அல்லது அசோகா சாலை என்றும் அழைக்கப்படுகிறது.
thumb| அசோகா சாலையில் உள்ள இந்து கோயில்
thumb| பிரம்மகுமாரி கோயில், மாண்டி மொகல்லா

## அமைவிடம்
மைசூர் நகரத்தின் புறநகர்ப் பகுதியில் மாண்டி மொகல்லா நகரீயம் அமைந்துள்ளது. இது மைசூர் இரயில் நிலைய சந்திப்பின் கிழக்குப் பக்கத்திலும் மைசூர் பேருந்து நிலையத்தின் வடக்குப் பக்கத்திலும் உள்ளது. இர்வின் சாலை மற்றும் வடக்கு முனை பன்னிமந்தாப் மாண்டி மொகல்லாவின் தெற்கு எல்லையாகும்.  

## பொருளாதாரம்
மாண்டி மொகல்லா இரண்டாம் முறை விற்பனையாகும் கைபேசிகள்  மற்றும் அதன் உதிரி பாகங்கள் மற்றும் அதை பழுதுபார்க்கும் கடைகளுக்கு பிரபலமான சந்தையாகும். பெரும்பாலான போலி குறுந்தகடுகள் மற்றும் போலி மின்னணு பொருட்கள் இங்கு விற்கப்படுகின்றன.  மாண்டி மொகல்லாவில் குற்ற விகிதம் மிக அதிகமாக உள்ளது. மேலும் இது மைசூரின் மிகவும் குற்றங்களுக்கு ஆளாகும் பகுதியாக கருதப்படுகிறது. இங்கே ஒரு தனி காவல் நிலையமும் உள்ளது.  

## அஞ்சல் அலுவலகம்
மாண்டி மொகல்லாவில் ஒரு அஞ்சல் அலுவலகம் உள்ளது. இதன் குறியீட்டு எண் 570021 ஆகும்.  மாண்டி மொகல்லாவின் முக்கிய சாலைகள் அசோகா சாலை, கீதா சாலை மற்றும் கே.டி.தெரு ஆகியவை . இங்கு அமைந்துள்ள புனித பிலோமினா தேவாலயம் ஒரு முக்கிய சுற்றுலா அம்சமாகும். 

## படத் தொகுப்பு

படிமம்:Masjid-e-Asam Ashoka road.jpg|ஆசம் மசூதி 
படிமம்:Juma Masjidh, Irwin Road.jpg|ஜும்மா மசூதி, இர்வின் சாலை 


## மேலும் காண்க

* தேவராஜ் அர்சு சாலை, மைசூர் 
* திவான் சாலை, மைசூர் 
* புனித பிலோமினா தேவாலயம், மைசூர் 

## குறிப்புகள்

பகுப்பு:மைசூர்
திவான் சாலை, மைசூர்

**திவான் சாலை (Dewan's Road )** என்பது இந்தியாவின் கர்நாடக மாநிலமான மைசூர் நகரத்தில் உள்ள ஒரு முக்கியமான பிரதான வீதியாகும். 

## அமைவிடம்
நகர மையத்தின் மேற்குப் பகுதியில் திவான் சாலை அமைந்துள்ளது. தேவராஜ் அர்சு சாலை, வினோபா சாலை மற்றும் சாமராசா இரட்டை சாலை போன்ற பிற முக்கிய சாலைகள் இதனுடன் இணைகின்றன.   சப்னா புத்தகக் கடைக்கு அருகிலுள்ள செல்லுவாம்ப்ரா மருத்துவமனையின் பின்புறத்திலிருந்து திவான் சாலை தொடங்குகிறது. இது சுதந்திர பூங்காவின் மேற்குப் பகுதியைக் கடந்து  வட்டார போக்குவரத்து அலுவலக வட்டத்தின் கிழக்குப் பகுதிக்கு அருகில் முடிவடைகிறது. 

## நீளம்
திவான் சாலை சுமார் 1.55 கிலோமீட்டர் நீளம் கொண்டது. இரம்யா மகேந்திர உணவகம், சுபம் திவான் அடுக்குமாடி குடியிருப்புகள், டாடா கார் சேவை மற்றும் பாரத் சுற்றுலாச் சேவை போன்ற அடையாளங்கள் திவான் சாலையில் இருக்கிறது.  

## வரலாறு
திவான் சாலையின் தோற்றம் மைசூர் மன்னரின் காலத்திற்கு முந்தையது. சுதந்திரத்திற்குப் பிறகு, இந்த வரலாற்றுச் சாலை சிலரால் புறக்கணிக்கப்பட்டு பழுதுபார்க்கப் படாமல் சுகாதாரமற்றதாக மாறியது. புகழ்பெற்ற நபர்களின் ஓவியங்கள் மற்றும் ஓவியங்களுடன் 2016 ஆம் ஆண்டில் ஒரு திட்டம் அறிமுகப்படுத்தப்பட்டது. CAVA (சாமராசேந்திர மெய்நிகர் கலை அகாடமியின் கலைஞர்கள் இந்த மாற்றத்திற்கு பங்களித்தனர். ஒரு கோபுர கடிகாரமும் இங்கு நிறுவப்பட்டது.  

## அஞ்சல் அலுவலகம்
தேவராசா மொகல்லா அஞ்சல் நிலையத்தின் கீழ் வருவதால், திவான் சாலையின் குறியீட்டு எண் 570001 ஆகும்.  

## மேலும் காண்க

* தேவராஜ் அர்சு சாலை, மைசூர் 

## படத் தொகுப்பு

படிமம்:Mahalakshmi Kollappurdamma.jpg|மகாலட்சுமி கோயில் 
படிமம்:Imam Shah Dargah. Near KVC Hotel.jpg|இமாம் ஷா மசூதி 


## குறிப்புகள்

பகுப்பு:மைசூர்
இரண்டாம் செனுஸ்ரெத்

**இரண்டாம் செனுஸ்ரெத்** (**Khakheperre Senusret II**) பண்டைய எகிப்தின் மத்தியகால இராச்சியத்தை ஆண்ட பனிரெண்டாம் வம்சத்தின் நான்காம் பார்வோன் ஆவார். இவர் எகிப்தின் மத்தியகால இராச்சியத்தை கிமு 1897 முதல் 1878 முடிய 19 ஆண்டுகள் ஆட்சி செய்தார்.

நடு எகிப்தின் ஃபையூம் ஆளுநகரத்தில் உள்ள ஃபையூம் நகரத்திற்கு அருகமைந்த எல்-லகூன் எனுமிடத்தில் இவர் தனது பிரமிடை செங்கற்களாலும், சுண்ணாம்பு கற்களாலும் கட்டினார். இது கெய்ரோவிற்கு தென்கிழக்கே 60 கி.மீ. தொலைவில் உள்ளது.  இவரது ஆட்சிக் காலத்தில் **சோபெக்** எனும் முதலைக் கடவுள் வழிபாடு புகழுடன் விளங்கியது.

## இதனையும் காண்க
*எகிப்திய மன்னர்கள்
*பண்டைய எகிப்திய அரசமரபுகள்
* வரலாற்றுக்கு முந்தைய எகிப்து
* எகிப்தின் வரலாறு
## அடிக்குறிப்புகள்

## மேற்கோள்கள்

## ஆதாரங்கள்

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## மேலும் படிக்க
*W. Grajetzki, *The Middle Kingdom of Ancient Egypt: History, Archaeology and Society*, Duckworth, London 2006 , 48-51

## வெளி இணைப்புகள்

* Senusret (II) Khakheperre

பகுப்பு:எகிப்திய மன்னர்கள்
பகுப்பு:எகிப்தின் பன்னிரண்டாம் வம்சம்
முனை-கடப்புக் கோட்டுரு

கோட்டுருவியலில் **முனை-கடப்புக் கோட்டுரு**  (*vertex-transitive graph*) என்பது கீழுள்ள கட்டுப்பாட்டுக்குட்பட்ட கோட்டுரு *G* ஆகும்:

*G* கோட்டுருவின் எவையேனும் இரு முனைகள் *v*1 மற்றும் *v*2 எனில்:
:f(v_1) = v_2.\  என்றவாறு f\colon V(G) \rightarrow V(G)\  என்ற தன்னுருவாக்கம் *G* இன் இருக்குமானால் *G* ஒரு முனை-கடப்புக் கோட்டுரு என அழைக்கப்படும்.

அதாவது, ஒரு கோட்டுருவின் தன்னுருவாக்கக் குலமானது கோட்டுருவின் முனைகளின் மீது கடப்புத்தன்மையுடன் செயற்பட்டால் அக்கோட்டுரு முனை-கடப்புக் கோட்டுருவாக இருக்கும். ஒரு கோட்டுருவின் நிரப்பு கோட்டுருவும் முனை-கடப்புடையதாக இருந்தால், இருந்தால் மட்டுமே, அக்கோட்டுரு முனை-கடப்புடையதாக இருக்கும்.

தனி முனைகளற்ற ஒவ்வொரு சமச்சீர் கோட்டுருவும் முனை-கடப்புக் கோட்டுருவாக இருக்கும்; ஒவ்வொரு முனை-கடப்புக் கோட்டுருவும் ஒழுங்கு கோட்டுருவாக இருக்கும். எனினும் அனைத்து முனை-கடப்புக் கோட்டுருக்களும் சமச்சீரானதாக இருக்காது (எடுத்துக்காட்டு:உச்சிநீக்கப்பட்ட நான்முகி); அனைத்து ஒழுங்கு கோட்டுருக்களும் முனை-கடப்புக் கோட்டுருக்களாக இருக்காது.

## மேற்கோள்கள்

## வெளியிணைப்புகள்
* 
*A census of small connected cubic vertex-transitive graphs  . Primož Potočnik, Pablo Spiga, Gabriel Verret, 2012.

பகுப்பு:கோட்டுருவியல்
முதலாம் இன்டெப்

**முதலாம் இன்டெப்** (**Sehertawy Intef I**) எகிப்தின் முதல் இடைநிலைக் காலத்தின் இறுதியிலும், எகிப்தின் மத்தியகால இராச்சியத்தின் துவக்கத்திலும்,  பண்டைய எகிப்தை ஆண்ட துவக்க கால 11-ஆம் வம்சத்தின் நான்காம் பார்வோன் ஆவார். இவர் கிமு 2120 முதல் கிமு 2070 முடிய 4 அல்லது 16 ஆண்டுகள் எகிப்தை ஆண்டார்.  மன்னர் முதலாம் மெண்டுகொதேப்-அரசி முதலாம் நெபெருபின் மகனாகக் கருதப்படும் முதலாம் இன்டெப்பின் கல்லறை பிரமிடு எல்-தாரிப் (தற்போதைய பெயர் எல்-தவாபா) நகரத்தில் உள்ளது.

## இதனையும் காண்க
* எகிப்திய பார்வோன்கள்
* பண்டைய எகிப்திய அரசமரபுகள்
* எகிப்தின் வரலாறு

## மேற்கோள்கள்

பகுப்பு:எகிப்திய மன்னர்கள்
பகுப்பு:எகிப்தின் பதினொன்றாம் வம்சம்
விளிம்பு-கடப்புக் கோட்டுரு

கோட்டுருவியலில், விளிம்பு கட்டுகளின் வரம்புகள் (*edge-transitive graph*) என்பது கீழுள்ள கட்டுப்பாட்டுக்குட்பட்ட கோட்டுரு *G* ஆகும்: 

*G* கோட்டுருவின் எவையேனும் இரு விளிம்புகள் *e*1 மற்றும் *e*2 எனில்: 
:f(e_1) = e_2.\  என்றவாறு f\colon E(G) \rightarrow E(G)\  என்ற தன்னுருவாக்கம் *G* இன் இருக்குமானால் *G* ஒரு விளிம்பு-கடப்புக் கோட்டுரு என அழைக்கப்படும்.

அதாவது, ஒரு கோட்டுருவின் தன்னுருவாக்கக் குலமானது கோட்டுருவின் விளிம்புகளின் மீது கடப்புத்தன்மையுடன் செயற்பட்டால் அக்கோட்டுரு விளிம்பு-கடப்புக் கோட்டுருவாக இருக்கும்.

## பண்புகள்

விளிம்பு-கடப்புக் கோட்டுருக்கள் இருகூறு முழு கோட்டுருக்களையும் (K_{m,n}), சமச்சீர் கோட்டுருக்களையும் உள்ளடக்கியது. இணைப்புள்ள சமச்சீர் கோட்டுருக்கள் முனை-கடப்புத்தன்மையுடையது. ஆனால் பொதுவாக விளிம்பு-கடப்புக் கோட்டுருக்கள் முனை-கோட்டுருக்களாக இருக்க வேண்டிய அவசியமில்லை. விளிம்பு-கடப்புடையதாக ஆனால் முனை-கடப்பற்ற கோட்டுருக்களுக்கு ஒரு எடுத்துக்காட்டு கிரே கோட்டுருவாகும். இவ்வாறு விளிம்பு-கடப்புடையதாக ஆனால் முனை-கடப்பற்றதாகவுள்ள கோட்டுருக்கள் இருகூறு கோட்டுருக்களாக இருக்கும். மேலும் அவற்றை இரு நிறங்களைக் கொண்டு மட்டுமே நிறந்தீட்ட முடியும்.

ஒரு விளிம்பு-கடப்புக் கோட்டுரு ஒழுங்கு கோட்டுருவாக இருந்து முனை-கடப்பற்றதாக இருக்குமானால் அது அரை-சமச்சீர் கோட்டுரு என அழைக்கப்படும். கிரே கோட்டுரு இதற்கும் எடுத்துக்காட்டாக அமையும்.

முனை-கடப்பற்ற ஒவ்வொரு விளிம்பு-கடப்புக் கோட்டுருவும் இருகூறு கோட்டுருவாக இருக்கும். இத்தகைய கோட்டுருக்கள் ஒன்று அரை-சமச்சீரானதாக அல்லது ஈரொழுங்கானதாக (biregular).

ஒரு விளிம்பு-கடப்பு கோட்டுருவின் முனை இணைப்பு அதன் படியின் சிறும அளவுவாக இருக்கும்.

## மேற்கோள்கள்

## வெளியிணைப்புகள்
* 

பகுப்பு:கோட்டுருவியல்
மூத்த இன்டெப்

**மூத்த இன்டெப்** (**Intef**) முதல் இடைநிலக் காலத்தின் இறுதியில் பண்டைய எகிப்தை ஆண்ட பதினொன்றாம் வம்சத்தை நிறுவிய எகிப்திய ஆளுநர் ஆவார். கிமு 2150-இல் மூத்த இன்டெப் முதலில் தீபை பகுதியின் ஆளுநராக இருந்தவர்.  

இவர் எட்டாம் வம்சத்தின் மன்னராக பெயரளவில் என்றும்,  அல்லது ஒன்பதாம் வம்சம் அல்லது பத்தாம் வம்சத்தினர் ஆண்ட கீழ் எகிப்தின் ஹெராக்கிலியோபோலிஸ் மக்னா நகரத்தின் மன்னராக இருந்தவராக கருதப்படுகிறார். மூத்த இன்டெப் தெற்கு எகிப்தின் தீபை நகரம் முதல் வடக்கு எகிப்தின் அஸ்வான் நகரம் வரை தன் கட்டுப்பாட்டிற்குள் கொண்டுவந்தவர்.  மூத்த இன்டெப்பிற்குப் பின் முதலாம் மெண்டுகொதேப் தீபையின் அரியணை ஏறினார்.

## இதனையும் காண்க
* எகிப்தின் பதினொன்றாம் வம்சம்
* பாரோக்களின் பட்டியல்
* பண்டைய எகிப்திய அரசமரபுகள்
* எகிப்தின் வரலாறு
## மேற்கோள்கள்

## மேலும் படிக்க
*

பகுப்பு:எகிப்திய மன்னர்கள்
இரண்டாம் இன்டெப்

**இரண்டாம் இன்டெப்** (**Wahankh Intef II** (also **Inyotef II** and **Antef II**) எகிப்தின் மத்தியகால இராச்சியத்தை  ஆண்ட 11-ஆம் வம்சத்தின் மூன்றாம் மன்னர் ஆவார். இவர் பண்டைய எகிப்தை கிமு 2112 முதல் கிமு 2063 முடிய 50 ஆண்டுகள் ஆட்சி செய்தார். இவரது தலைநகரம் தீபை நகரம் ஆகும். இவரது ஆட்சிக் காலத்தில் எகிப்தில் பல உள்ளூர் வம்சங்களின் குறுநில மன்னர்கள் ஆண்டனர். இவரது கல்லறை பிரமிடு எல்-தாரிப் எனுமிடத்தில் உள்ளது.

பார்வோன் முதலாம் மெண்டுகொதேப்-அரசி முதலாம் நெபெருவிற்குப் பிறந்தவர் இரண்டாம் இன்டெப். இவருக்கு முன்னர் எகிப்தை ஆண்ட முதலாம் இன்டெப் இவரது உடன்பிறந்தவர் ஆவார். இவருக்குப் பின் எகிப்தை ஆண்டது இவரின் மகன் மூன்றாம் இன்டெப் ஆவார்.

கர்னாக் கோயில் தூணில் இரண்டாம் இன்டெப்பின் பெயர் பொறிக்கப்பட்டுள்ளது. மேலும் எலிபென்டைன் தீவில் இரண்டாம் இன்டெப் எகிப்தியக் கடவுள்களுக்கு கோயில்களை நிறுவினார்.தெற்கு எகிப்தில் இரண்டாம் இன்டெப் அரச குடும்பத்தினர்களுக்கான அரண்மனைகளும், கோயில்களும் கட்டும் வழக்கம், பழைய எகிப்து இராச்சியம் வரையில் தொடர்ந்தது.

## இதனையும் காண்க
* எகிப்தின் பதினொன்றாம் வம்சம்
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## மேலும் படிக்க

*Wolfram Grajetzki, *The Middle Kingdom of Ancient Egypt: History, Archaeology and Society*, Duckworth, London 2006 , 12-15

பகுப்பு:எகிப்திய மன்னர்கள்
பகுப்பு:எகிப்தின் பதினொன்றாம் வம்சம்
மூன்றாம் இன்டெப்

**மூன்றாம் இன்டெப்** (**Intef III**)  எகிப்தின் முதல் இடைநிலைக் காலத்தில் பண்டைய எகிப்தை  கிமு 2069 முதல் கிமு 2061 முடிய 8 ஆண்டுகள் ஆண்ட 11-ஆம் வம்சத்தின் மூன்றாம் பார்வோன் ஆவார். மன்னர் இரண்டாம் இன்டெப்-அரசி நெபெரு-கயேத்திற்கு பிறந்த மூன்றாம் இன்டெப்பின் உடன்பிறந்தவர் இரண்டாம் இன்டெப் ஆவார். இவரின் மகன் இரண்டாம் மெண்டுகொதேப் ஆவார்.

மூன்றாம் இன்டெப் தெற்கு எகிப்தையும், பத்தாம் வம்சத்தவர்கள் ஆண்ட வடக்கு எகிப்தியப் பகுதிகளை வென்று ஆண்டவர். மன்னர் மூன்றாம் இன்டெப்  தெற்கு எகிப்தின் எலிபென்டைன் தீவு பகுதியில் சில கட்டுமானங்களை மேற்கொண்டார். மூன்றாம் இன்டெப்பின் கல்லறை எல்-தாரிப் நகரத்தின் அகழாய்வின் போது  கண்டுபிடிக்கப்பட்டது.
## இதனையும் காண்க
* எகிப்திய பார்வோன்கள்
* பண்டைய எகிப்திய அரசமரபுகள்
* எகிப்தின் வரலாறு
## மேற்கோள்கள்

பகுப்பு:எகிப்திய மன்னர்கள்
பகுப்பு:எகிப்தின் பதினொன்றாம் வம்சம்
விலங்கு மிதவை நுண்ணுயிரிகள்

இவை  )பிறசார்பு மிதவை நுண்ணுயிரிகள் ஆகும். இவைகள் கடலில் அல்லது பெருங்கடலில் அல்லது நன்னீர் நிலைகளில் அலைந்து திரியும் உயிரினம் ஆகும். "zooplankton" என்ற வார்த்தை கிரேக்க மொழியில் உள்ள விலங்குகள் என்னும் அர்த்தம் கொள்ளும் ஸூ என்ற வார்த்தையில் இருந்தும் அலைந்து திரிவது என்று அர்த்தம் கொள்ளும் வாண்டரர் என்ற வார்த்தையில் இருந்தும் தோன்றியது ஆகும். பொதுவாக இவைகள் தனியாக காணப்படும் போது நுண்ணுயிரிகள் ஆக இருக்கும் ஆனால் நுங்கு மீன் (ஜெல்லி மீன்) போன்ற உயிரினங்கள் பெரியவை ஆகவும் வெறும் கண்ணால் பார்க்க கூடியதாகவும் இருக்கும். 
## சூழ்நிலையியல்

விலங்கு மிதவை நுண்ணுயிரியானது முதல் உயிரியான சிறிய அளவிலான புரோட்டாஸோவானிலிருந்து பெரிய உருவில் உள்ள விலங்குகள் வரைக்கும் உள்ள அளாவியாக பெரும் பகுப்பு கொண்டது. இவற்றுள் தன் வாழ்நாள் முழுவதும் மிதவை உயிரிகளாகவே வாழும் முழுமிதவைவாழிகள் மற்றும் தன் வாழ்நாளில் பகுதியை மிதவாழியாகவும் பகுதியை கடலுக்கடியிலும் நன்கு நீந்தி கழிக்கும் பகுமிதவை வாழிகள் ஆகியவை அடங்கும். விலங்கு மிதவை உயிரிகள் பொதுவாக கடலின் அலை அடிக்கும் திசையிலே அடித்து செல்லும் தன்மை உடையதாக இருந்தாலும் இவைகள் தாங்களாகவே அங்கும் இங்கும் செல்லும் வகையில்  இடம்பெயர் உறுப்புகளும் உடையதாகக் காணப்படும். இவ் இடம் பெயர் உறுப்புகள் இவைகளை இரையாக்கும் உயிரிகளிடம் இருந்து தப்பிக்கவும் இவைகள் பிடித்து இரையாக உண்ணும் உயிரிகளின் அளவை அதிகரிக்கவும் உதவுகிறது.
சூழ்நிலையியலில் முக்கிய புரோட்டாஸோவான்கள் விலங்கு மிதவைஉயிரிகளின் குழுமங்கள் ஃபோராமினிஃபெரான், ரேடியோலேரியன்ஸ் மற்றும் டைனோஃப்ளக்லேட்ஸ் போன்றவை முக்கியமானதாகும்.
## வெளி இணைப்புகள்
* SAHFOS Sir Alister Hardy Foundation for Ocean Science
* Ocean Drifters Short film narrated by David Attenborough about the varied roles of plankton
* Sea Drifters BBC Audio slideshow
* Plankton Chronicles  Short documentary films & photos
* COPEPOD: The global plankton database.  A global coverage database of zooplankton biomass and abundance data.
* Guide to the marine zooplankton of south eastern Australia, Tasmanian Aquaculture and Fisheries Institute
* Australian Continuous Plankton Recorder Project 
* An Image-Based Key to Zooplankton of North America

பகுப்பு:நீர்வாழ் உயிரினங்கள்
வசந்தம் பண்பலை வானொலி

**வசந்தம் எஃப்.எம்** (*Vasantham FM*) இலங்கையில் பண்பலையில் இயங்கும் தமிழ் வானொலி நிலையம் ஆகும். "தமிழின் சுவாசம்" எனும் மகுட வாசகத்தோடு 2008 ஏப்பிரல் மாதம் 21 ஆம் நாளில் இருந்து இலங்கை அரசின் கீழ் இயங்கும் சுயாதீன ஊடக வலையமைப்பின் (ITN) ஊடாக ஒலிபரப்பாகி வருகிறது. 

## வரலாறு
வசந்தம் வானொலி ஆரம்பத்தில் இலங்கையின் கிழக்கு மாகாணத்திற்கு மட்டுமேயான பிராந்திய வானொலியாக 97.6 பண்பலைவரிசையில் தனது சேவையை ஆரம்பித்தது. பின்னர் 97.3 எனும் பண்பலைவரிசை மூலம் யாழ்ப்பாணக் குடாநாட்டிலும் ஒலிபரப்பாகி, இலங்கை முழுவதற்குமான சேவையை நடத்தியது. பின்னர் 2011 இல் 102.6, 102.8 ஆகிய பண்பலை வரிசைகளில் இலங்கை எங்கும் ஒலிக்க ஆரம்பித்தது. இதனை விட இணையத்தின் ஊடாகவும் ஒலிபரப்பாகி வருகிறது.

## வானொலி இசை நாடகம்
வசந்தம் வானொலி 2016 இல் புதிய இசை நாடக தொடரினை ஆரம்பித்தது. முதலில் 2016 இல் 'இராவண காவியம்' எனும் நாடகத்தை ஒலிபரப்பினார்கள். இந்த நாடகத்தில் கதாபாத்திரங்கள் பேசுவதை விட இசை அதிக முக்கியத்துவம் பெற்றிருந்தது. வசந்தம் வானொலியில் ஒலிபரப்பாகிய அனைத்து வானொலி இசை நாடகங்களையும் பரமசிவம் டார்வின் தயாரித்து நெறியாள்கை செய்திருந்தார்.

## மேலும் காண்க
*வசந்தம் தொலைக்காட்சி

## மேற்கோள்கள்

## வெளி இணைப்புகள்
* வசந்தம் எஃப்.எம்
* 

பகுப்பு:ஈழத் தமிழ் வானொலிகள்
பகுப்பு:இலங்கையின் வானொலி நிலையங்கள்
பகுப்பு:தமிழ் வானொலிகள்
முப்புளோரோமீத்தேன்சல்போனைல்

**முப்புளோரோமீத்தேன்சல்போனைல்** (Trifluoromethanesulfonyl) என்பது F3CSO2– என்ற மூலக்கூறு வாய்ப்பாட்டால் விவரிக்கப்படும் ஒரு வேதி வினைக்குழு தொகுதியாகும். டிரைபுளோரோமெத்தேன்சல்போனைல் குழு என்றும் திரிப்லைல் குழு என்றும் அழைத்து –Tf என்ற சுருக்கக் குறியீட்டால் அடையாளப்படுத்துவார்கள். 

இவ்வேதி வினைக்குழுவுடன் தொடர்புடைய முப்புளோரோமீத்தேன்சல்போனேட்டு என்பது F3CSO2O– என்ற மூலக்கூற்று வாய்ப்பாட்டால் விவரிக்கப்படுகிறது. திரிப்லேட்டு என்றும் டிரைபுளோரோமெத்தேன்சல்போனேட்டு என்றும் அழைக்கப்பட்டு –OTf. இதை என்ற சுருக்கக் குறியீட்டால் அடையாளப்படுத்துவார்கள்.

பிசு(முப்புளோரோமீத்தேன்சல்போனைல்)அனிலின்,  திரிப்லிக் நீரிலி  போன்றவை இதனுடன் தொடர்புடைய பிற சேர்மங்களாகும். 

## மேற்கோள்கள்

பகுப்பு:டிரைபுளோரோமெத்தில் சேர்மங்கள்
பகுப்பு:சல்போனைல் குழுக்கள்
ஆர். பி. லட்சுமிதேவி

**ஆர். பி. லட்சுமிதேவி** (*R. B. Lakshmi Devi*, பெப்ரவரி 2, 1917 - ) ஒரு தென்னிந்திய நாடக, திரைப்பட நடிகையாவார். சென்னையில் தயாரிக்கப்பட்ட முதல் தமிழ்ப் படமான ஸ்ரீநிவாச கல்யாணம் திரைப்படத்தில் இவர் முக்கிய பாத்திரத்தில் நடித்திருந்தார்.

## வாழ்க்கைக் குறிப்பு
வட சென்னையின் தண்டையார்பேட்டையில் இருந்த ஒரு செல்வச் செழிப்பான மார்வாரி  குடும்பத்தில் பிறந்து வளர்ந்த இவர். மௌனப் படக் காலத்தில் இயக்குநர் சி. வி. ராமனால் திரையுலகிற்கு அறிமுகமானார். அவரது சகோதரர் ஏ. நாராயணன் தயாரித்த ஸ்ரீநிவாச கல்யாணம் (1934) பேசும் படத்தில் முதன் முதலில் நடித்தார். பின்னர் "ஸ்டன்ட்" நடிகையாக பம்பாயில் தயாரிக்கப்பட்ட பல தமிழ்ப் படங்களில் தோன்றியிருக்கிறார். 1950களின் தொடக்க காலத்திலேயே சென்னை லாயிட்ஸ் சாலை 70-ஆம் இலக்க வீட்டில் குடியேறினார். தமிழ்த் திரையுலகின் பிரபலங்கள் பலரும் குடியிருந்த லாயிட்ஸ் சாலையில் முதலில் குடியேறியவர் இவரே. ஆனால் இவர் பின்னர் லாயிட்ஸ் சாலையின் அருகே இருந்த கோபாலபுரம் கணபதி குடியேற்றத்திற்கு மாறிவிட்டார். லட்சுமிதேவி மெரினாவில் குதிரை சவாரி செய்யும் பழக்கம் உடையவர்.

## நடித்த சில திரைப்படங்கள்
**[[ஸ்ரீநிவாச கல்யாணம்]]* (1934)
**[[தர்மபத்தினி (1936 திரைப்படம்)|தர்மபத்தினி]]* (1936)
**[[டேஞ்சர் சிக்னல்]]* (1937)
**[[பக்கா ரௌடி]]* (1937)
**[[ஆனந்த ஆஸ்ரமம்]]* (1939)
**[[துபான் குயின்]]* (1940)
**[[பிரேமபந்தன்]]* (1941)
**[[அனந்தசயனம் (1942 திரைப்படம்)|அனந்த சயனம்]]* (1942)
*மலைமங்கை* (1947)
**வீர வனிதா* (1947)

==பின்னணிப் பாடகி==
1940 ஆம் ஆண்டில் வெளியான *ஜயக்கொடி'' படத்தில் கே. டி. ருக்மணிக்கு பின்னணி பாடியுள்ளார்.

## மேற்கோள்கள்

## வெளி இணைப்புகள்
*  - ஆர். பி. லட்சுமிதேவி ஜயக்கொடி படத்தில் கே. நடராஜனுடன் பாடிய பாடல் 
*  - இவர் நடித்த திரைப்படம்

பகுப்பு:தமிழ்த் திரைப்பட நடிகைகள்
பகுப்பு:1917 பிறப்புகள்
சுரு ஆறு

**சுரு ஆறு** (**Suru River**) (), சிந்து ஆற்றின் துணை ஆறுகளில் ஒன்றான சுரு ஆறு, இந்தியாவின்  கார்கில் மாவட்டத்தின் பென்சிலா கொடுமுடிகளில் தோன்றி, மேற்கிலிருந்து கிழக்காகப் பாய்கிறது சுரு ஆறு கிழக்கு மேற்காக பாய்ந்து, பாகிஸ்தான் ஆக்கிரமிப்பில் உள்ள ஜில்ஜித்-பல்டிஸ்தான் பகுதியின் ஸ்கர்டு மாவட்டத்தில் பாயும் சிந்து ஆற்றுடன் கலக்கிற்து. சுரு ஆற்றின் மொத்த நீளம் 185 கிலோ மீட்டர் ஆகும். இந்த ஆறு சுரு பள்ளத்தாக்கை வளப்படுத்துகிறது. 

## மேற்கோள்கள்

## வெளி இணைப்புகள்

 

பகுப்பு:இந்திய ஆறுகள்
பகுப்பு:லடாக்
பகுப்பு:கார்கில் மாவட்டம்
காந்தீரவ நரசிம்மராச உடையார்

இளவரசன் சிறீ சர் **காந்தீரவா நரசிம்மராச உடையார்** (*Kanteerava Narasimharaja Wadiyar*) (1888 சூன் 5 - 1940 மார்ச் 11), 1895 முதல் 1940இல் தான் இறக்கும் வரை மைசூர் சுதேச அரசின் வாரிசாக இருந்தார்.

## சுயசரிதை
நரசிம்மராச உடையார் மைசூர் அரண்மனையின், 23 வது மகாராசாவான பத்தாம் சாமராச உடையார், மற்றும் அவரது மனைவி கெம்பா நஞ்சம்மணி வாணி விலாச சன்னிதானத்திற்கு இரண்டாவது மகனாகப் பிறந்தார். 1894 ஆம் ஆண்டில், இவருக்கு ஆறு வயதாக இருந்தபோது, இவரின் தந்தை இறந்தார். இவரது அண்ணன் நான்காம் கிருட்டிணராச உடையார் சிறுவனாக இருந்த போது இவரது தாய் 1894 மற்றும் 1902க்கும் இடையில் மைசூர் இராணியாக ஆட்சியாளாராகப் பணியாற்றினார். இவரது ஒரே மகன் ஜெயச்சாமராஜா உடையார் 25 ஆவது மற்றும் மைசூரின் கடைசி மகாராஜாவாக இருந்தார். (1940-1950).

ஒரு அறிவார்ந்த மாணவரான, நரசிம்மராச உடையார் தனது ஆரம்பக் கல்வியை அரண்மனையிலேயே தனியேப் பயின்றார் (மைசூரில் உள்ள "கோடைகால அரண்மனை" என்ற லோகரஞ்சன் மகாலில் இருந்து செயல்பட்டது). இவரது கல்வி மற்றும் பயிற்சி சர் இசுடூவர்ட் பிரேசர், திரு. பி. ராகவேந்திர ராவ் மற்றும் பிறரிடம் ஒப்படைக்கப்பட்டது. பின்னர் இவர் அஜ்மீர் மாயோ கல்லூரிக்கு அனுப்பப்பட்டார். மாயோ கல்லூரியில் தங்கியிருந்தபோது  நோய்வாய்ப்பட்டதினால், இவர் மைசூர் திரும்பி தளபதி ஹீலின் கீழ் தனது படிப்பையும் பயிற்சியையும் தொடர்ந்தார். 1918 சனவரி 1, அன்று இந்தியாவின் ஆளுநரால் இவருக்கு "மாண்புமிகு" என்ற கௌவரவம் வழங்கப்பட்டது.

நரசிம்மராச உடையார் பயணித்தின் மீது ஆர்வமுள்ளவராகவும் மற்றும் மிகவும் திறமையான பொதுப் பேச்சாளராகவும் இருந்தார். மேலும், இவர் ஒரு சிறந்த குதிரை வீரராகவும் இருந்தார். இவர் மைசூர் அணிக்கு பரிசுகளை வழங்குவதற்காக தனது சகோதரருடன் போலோ விளையாடியுள்ளார். இவர் புத்தகங்களின் சிறந்த காதலராகவும், இசையின் ஆர்வமுள்ள புரவலராகவும் இருந்தார்.

## குடும்பம்
1710 ஆம் ஆண்டு சூன் 17 ஆம் தேதி நரசிம்மராச உடையார் மைசூர் அரசவையின் பிரபுவான தளவாய் தேவராஜா அர்சின் மகள் கெம்பு செலுவாஜ அம்மணி  என்பவரை மணந்தார். இத்தம்பதியருக்கு மூன்று மகள்கள் இருந்தனர் .

## இறப்பு
நரசிம்மராச உடையார் 1940 மார்ச் 11 ஆம் தேதி மும்பையில் இறந்தார். இவரது உடல் அதே நாளில் மாகிமில் உள்ள இந்துக் கல்லறையில் தகனம் செய்யப்பட்டது.

## மேலும் காண்க

* மைசூர் அரசு 
* உடையார் அரச குலம்

## குறிப்புகள்

## வெளி இணைப்புகள்
* His Hignhess Sri. Kanteerava Narsimha Raja Wadiyar 
*Brief biography and detailed genealogy

பகுப்பு:மைசூர் அரசர்கள்
பகுப்பு:1940 இறப்புகள்
பகுப்பு:1888 பிறப்புகள்
நான்காம் அமெனம்ஹத்

**நான்காம் அமெனம்ஹத்** (**Amenemhat IV**) பண்டைய எகிப்தின் மத்தியகால இராச்சியத்தை கிமு  1990 முதல் 1800 முடிய ஆண்ட 12-ஆம் வம்சத்தின் இறுதி பார்வோன் ஆவார். மேலும் இவர் மன்னர் மூன்றாம் அமெனம்ஹத்துடன் இணைந்து இணை ஆட்சியராக 2 ஆண்டுகள் இருந்தார். 
வாலிப வயதில் இறந்த மூன்றாம் அமெனஹத்தின் பட்டத்தரசி சோபெக்நெபரு எகிப்தை கிமு 1806 முதல் கிமு 1802 முடிய நான்கு ஆண்டுகள் ஆண்டார். நான்காம் அமெனம்ஹத்தி கல்லறை தெற்கின் மஸ்குவானா பிரமிடில் உள்ளது. இந்த வம்சத்தின் வீழ்ச்சிக்குப் பின்  13-ஆம் வம்சத்தினர் எகிப்தை ஆண்டனர்.

## இதனையும் காண்க
* எகிப்திய பார்வோன்கள்
* எகிப்தின் பனிரெண்டாம் வம்சம்
* பண்டைய எகிப்திய அரசமரபுகள்
* எகிப்தின் வரலாறு

## மேற்கோள்கள்

## மேலும் படிக்க

*Ingo Matzker: *Die letzten Könige der 12. Dynastie*, Europäische Hochschulschriften 1986. Reihe III, Geschichte und ihre Hilfswissenschaften. Frankfurt, Bern, New York: Lang.
*Wolfram Grajetzki: *The Middle Kingdom of Ancient Egypt: History, Archaeology and Society*, Bloomsbury 3PL (2010), 
*Ian Shaw, Paul Nicholson: *The Dictionary of Ancient Egypt*, Harry N. Abrams, Inc., Publishers. 1995.
*Stefania Pignattari: *Amenemhat IV and the end of the Twelfth Dynasty*, BAR Publishing (2018), 

பகுப்பு:எகிப்திய மன்னர்கள்
பகுப்பு:எகிப்தின் பன்னிரண்டாம் வம்சம்
பாதை கோட்டுரு

கோட்டுருவியலில் **பாதை கோட்டுரு** அல்லது **நேரியல் கோட்டுரு** (*path graph*,  *linear graph*) என்பது முனைகளை *v*1, *v*2, …, *v**n* என வரிசைப்படுத்தக் கூடிய கோட்டுருவாகும். } (*i* = 1, 2, …, *n* − 1) என்பது இக்கோட்டுருவின் விளிம்புகளாகும்.  

குறைந்தபட்சம் இணைக்கப்பட்ட இரு முனைகளுடன், இரு இறுதிமுனைகள் (படி ஒன்றுள்ள முனைகள்) கொண்டு, பிற முனைகளின் இருந்தால் அவற்றின் படி இரண்டாக உள்ள பாதையாகவும் பாதை கோட்டுருவைக் கருதலாம்.

பிற கோட்டுருக்களின் உட்கோட்டுருக்களாகப்  பங்கு வகிப்பதில் பாதை கோட்டுருக்கள் முக்கியத்துவம் பெற்றுள்ளன;  அக்கோட்டுருக்களின் பாதைகளாக பாதைக் கோட்டுருக்கள் அழைக்கப்படுகின்றன. மரத்திற்கான எளிய எடுத்துக்காட்டாக பாதை அமைந்துள்ளது. பாதையானது மூன்று அல்லது மூன்றுக்கு மேற்பட்ட படி கொண்ட முனைகள் இல்லாத மரமாகும். பாதைகளின் இணைப்பில்லா ஒன்றிணைப்பு "நேரியல் காடு" எனப்படுகிறது.

பெரும்பாலான கோட்டுருவியல் பாடநூல்களில் கோட்டுருவியலின் அடிப்படைக் கருத்துக்களாகப் பாதைகள் தரப்பட்டுள்ளன(Bondy and Murty (1976), Gibbons (1985), or Diestel (2005).

## மேற்கோள்கள்
*
*

## வெளியிணைப்புகள்
* 

பகுப்பு:கோட்டுருவியல்
பிசு(முப்புளோரோமீத்தேன்சல்போனைல்)அனிலின்

**பிசு(முப்புளோரோமீத்தேன்சல்போனைல்)அனிலின்** *(Bis(trifluoromethanesulfonyl)aniline)* என்பது C6H5N(SO2CF3)2.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிசு(டிரைபுளோரோமெத்தேன்சல்போனைல்)அனிலின் என்ற பெயராலும் இது அழைக்கப்படுகிறது. வெண்மை நிறத்தில் திண்மமாக காணப்படும் இச்சேர்மம் ஒரு சேர்மத்தில் திரிப்லைல் (SO2CF3) குழுவைச் சேர்க்கப் பயன்படுகிறது. திரிப்லிக் நீரிலியை ஒத்த பண்புகளை மிதமான அளவில் பிசு(முப்புளோரோமீத்தேன்சல்போனைல்)அனிலின் வெளிப்படுத்துகிறது. 

## மேற்கோள்கள்

பகுப்பு:பீனைல் சேர்மங்கள்
பகுப்பு:அமைடுகள்
பகுப்பு:டிரிப்லேட்டுகள்
பகுப்பு:கரிம வேதியியல் வினையாக்கிகள்
புத்தனேந்தல் அணை

**புத்தனேந்தல் அணை** அல்லது **தாமல் அணை**, **மேமாளூர் அணை** என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும். 

## அமைவிடம்
இந்த அணையானது திருக்கோவலூர் வட்டத்தில் திருக்கோவலூருக்குத் தென்கிழக்கே ஏறக்குறைய 15 கி.மீ. தொலைவில் புத்தனேந்தல் என்னும் ஊரின் எல்லையில் அமைந்துள்ளது. ஆற்றின் தென்கரையில் புத்தனேந்தல் ஊர் இருக்கிறது. இங்கே இயற்கையாகவே கெடிலத்தின் குறுக்கே அணைத்தடுப்புபோல் பாறைகள் உயர்ந்துள்ளன. அந்தக் குறுக்குப் பாறைத் தடுப்பு ஒரு சிறிய அணை போல் சிறிய அளவில் பயன் தந்து வந்தது. இங்கே ஆற்றிற்குத் தென்பால் தாமல் என்னும் ஊர் இருப்பதால் தாமல் அணை எனச் சிலரும், வடபால் மேமாளூர் என்னும் ஊர் இருப்பதால் மேமாளூர் அணை எனச் சிலரும் அழைத்து வந்ததும் உண்டு. இங்கே உள்ள குறுக்குப் பாறைமேல் 1953 ஆம் ஆண்டு சுவர் எழுப்பப்பட்டு உயரமாகச் செயற்கை அணை கட்டப்பட்டது. அதனால் இவ்வணை மற்ற அணைகளினும் மிகவும் உயரமாய்த் தோற்றமளிக்கிறது. அணைக்கு மேற்புறம் ஆற்றின் இருபக்கமும் கால்வாய்கள் வெட்டப்பட்டுள்ளன. அவற்றின் வழியாக 519 ஏக்கர் நிலத்திற்குப் பாசன வசதி கிடைத்துக்கொண்டிருக்கிறது. இந்தப் பாசனத்தால் அந்த வட்டாரத்து வயல்கள் மிகவும் செழிப்பாக உள்ளன.   

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள அணைகள்
திருவதிகை அணை

**திருவதிகை அணை** என்பது தமிழ்நாட்டின், கடலூர் மாவட்டம், கடலூர் வட்டத்தில் கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே 21 கி.மீ (13 கல்) தொலைவில், திருவதிகைக்கு  கீழ்பால் 1847 - 1848 ஆம் ஆண்டு காலத்தில் இது கட்டப்பட்டது. அதற்குமுன் இங்கே களிமண் அணையே இருந்தது. அதை அகற்றி இந்த அணை கட்டப்பட்டது. முதலில் 443 அடி நீளமே கட்டப்பட்டிருந்தது. பின்னர் மேலும் நீட்டப்பட்டு 523 அடி நீளம் உடையதாக மாற்றப்பட்டது. அணைக்கு மேற்புறம் ஆற்றின் வடகரையிலிருந்து கால்வாய் பிரிந்து சென்று பல ஊர்களுக்குப் பாசன வசதி செய்கிறது. பெரிய கால்வாயிலிருந்து பல கிளைக் கால்வாய்கள் பிரிந்து அந்தப் பகுதி நெடுகிலும் ஊடுருவிச் செல்கின்றன.    

## குறிப்புகள்

பகுப்பு:கடலூர் மாவட்டத்திலுள்ள அணைகள்
வானமாதேவி அணை

**வானமாதேவி அணை** அல்லது **பல்லாநத்த அணை** என்பது தமிழ்நாட்டின், கடலூர் மாவட்டத்தில். கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே 14 கி.மீ. தொலைவில் வானமாதேவி என்னும் ஊருக்குச் சிறிது தொலைவில் கட்டப்பட்டுள்ள அணையாகும். இந்த அணைக்கு அண்மையில் ‘பல்லவராயன் நத்தம்’ என்னும் சிற்றூர் உள்ளதால், அவ்வூரின் பெயரைக்கொண்டு பல்லாநத்த அணை என்றும் மக்கள்  அழைக்கின்றனர். இது, 1862 - 1863 ஆம் ஆண்டு காலத்தில் கட்டப்பட்டது. முதலில் கட்டினபோது இதன் நீளம் 421 அடியாகும். பிறகு இது மேலும் விரிவுபடுத்தப்பட்டது. இதன் நீளம் 506 அடியும் 3 அங்குலமுமாகும். அணையின் தென்கரையிலிருந்து கால்வாய் பிரிந்து வாணமா தேவியைச் சார்ந்த பகுதிக்கும் அதன் கீழ்ப்பகுதிக்கும் பாசன வசதியளிக்கிறது. இவ்வணையிலும், கோடைக் காலத்திலும் கண்வாய்களிலிருந்து நீர் வெளியேறிக்கொண்டிருக்கும்.    

## குறிப்புகள்

பகுப்பு:கடலூர் மாவட்டத்திலுள்ள அணைகள்
திருவயிந்திரபுரம் அணை

**வானமாதேவி அணை** என்பது தமிழ்நாட்டின், கடலூர் மாவட்டத்தில் கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே ஏழு கி.மீ. தொலைவில் உள்ள திருவயிந்திரபுரம் என்னும் ஊரை யொட்டிக் கட்டப்பட்டுள்ளது. 1835 - 1836 ஆம் ஆண்டில் கட்டப்பட்ட இந்த அணையின் நீளம் 436 அடி ஆகும். 1903 இல் இது நன்கு வலுப்படுத்தப்பட்டது.

இந்த அணைக்குமேல் ஆற்றின் வலப்பக்கத்தில் கால்வாய் பிரிகிறது. இக்கால்வாய் கடலூரின் தென்பகுதியில் பாய்ந்து அவ்வட்டாரத்தில் உள்ள பல ஊர்களுக்குப் பாசன வசதி அளிக்கிறது. பெரிய கால்வாயிலிருந்து சிறிய கால்வாய்கள் பல பிரிகின்றன. அவற்றிலிருந்து சிறுசிறு கால்வாய்கள் மேலும் பல பிரிகின்றன.    

## குறிப்புகள்

பகுப்பு:கடலூர் மாவட்டத்திலுள்ள அணைகள்
பி. என். கிருட்டிணமூர்த்தி

**சர் பூர்ணையா நரசிங்க ராவ் கிருட்டிணமூர்த்தி (Sir Purniah Narasinga Rao Krishnamurti)** (1849 ஆகத்து12 - 1911) இவர் ஓர் இந்திய வழக்கறிஞரும் நிர்வாகியும் ஆவார். இவர் 1901 முதல் 1906 வரை மைசூர் இராச்சியத்தின் திவானாக பணியாற்றினார். இவர் மைசூரின் முதல் திவானான பூர்ணையா என்பவரின் நேரடி வம்சாவளியாக இருந்தார்.

## ஆரம்பகால வாழ்க்கை மற்றும் கல்வி
கிருட்டிணமூர்த்தி 1849 ஆகத்துட் 12 அன்று மைசூர் இராச்சியத்தில் பிறந்தார்.பெங்களூரில் கல்வி பயின்றார். பின்னர், மசென்னைப் பல்கலைக்கழகத்தில் சட்டத்தில் பட்டம் பெற்ற இவர் 1870 இல் மைசூர் அரச சேவையில் உதவி கண்காணிப்பாளராக சேர்ந்தார். உடையார் வம்சம் அரியணையை மீட்டெடுத்த பிறகு, கிருட்டிணமூர்த்தி 1901 இல் திவானாக நியமிக்கப்படுவதற்கு முன்பு தலைமை நீதிமன்றத்தின் நீதிபதியாகப் பணியாற்றினார். 1905 ஆகத்து 3 அன்று, இவர் திவானாக இருந்தபோது, பெங்களூரில் மின்சார விளக்குகள் அறிமுகப்படுத்தப்பட்டன (மின்சார தெரு விளக்குகளைப் பெற்ற இந்தியாவின் முதல் நகரம்). ஏலந்தூர் ஏலந்தூர் தோட்டத்தின் ஐந்தாவது ஜாகிர்தாரும் ஆவார். இவருக்கு இரண்டு குழந்தைகள் இருந்தனர்.

## விருதுகள் மற்றும் மரியாதைகள்

* 1897 ஆம் ஆண்டில், கிருஷ்ணமூர்த்தி இந்திய சாம்ராஜ்யத்தின் ஒழுங்கின் தோழராக மாற்றப்பட்டார் . 
* 1903 ஆம் ஆண்டில், அவர் இந்தியப் பேரரசின் வீரத்திருத்தகையாக கௌரவிக்கப்பட்டார் .

## குறிப்புகள்

*

பகுப்பு:மைசூர் திவான்கள்
பகுப்பு:1911 இறப்புகள்
பகுப்பு:1849 பிறப்புகள்
த. ஆனந்த ராவ்

**தஞ்சை ஆனந்த ராவ் (Tanjore Ananda Rao)** (ஆனந்த ராவ் தஞ்சாவூர்க்காரர் என்றும் அழைக்கப்பட்டார் ) (1852 மே 15 - 1919 சூலை 19) இவர் ஒரு இந்திய நிர்வாகியும் மற்றும் அரசியல்வாதியுமாவார். இவர் 1909 முதல் 1912 வரை மைசூர் இராச்சியத்தின் திவானாக பணியாற்றினார். இவர் திவான் சர் த.மாதவ ராவின் மூத்த மகனாவார்.

## ஆரம்பகால வாழ்க்கை மற்றும் கல்வி
ஆனந்த ராவ் திருவனந்தபுரம் கோட்டையின் பத்ம விலாசத்தில் 1852 மே 15 ஆம் தேதி பிறந்தார். பிரபல இந்திய அரசியல்வாதியான இவரின் தந்தை சர் த. மாதவ ராவ், திருவிதாங்கூர் மற்றும் பரோடாவின் திவானாகவும், இந்திய தேசிய காங்கிரசின் ஆரம்ப முன்னோடிகளில் ஒருவராகவும் பணியாற்றினார். இவர்களின் குடும்பம் தஞ்சாவூர் மாவட்டத்தைச் சேர்ந்த தஞ்சாவூர் மராத்தி மொழி பேசும் தேசஸ்தா பிராமணச் சமூகத்தைச் சேர்ந்தது.

ராவ் சென்னையில் பள்ளிப்படிப்பை முடித்தார். 1867 ஆம் ஆண்டில் முதல் வகுப்பில் மெட்ரிகுலேசனையும், 1869 இல் சென்னை, மாநிலக் கல்லூரியிலும் , திருவனந்தபுரம் மகாராஜா கல்லூரியிலும் படித்து பட்டம் பெற்றார்.

## தொழில்
1873 நவம்பர் 14 அன்று மைசூர் அரசுப் பணியில் இணைவதற்கு முன்பு ராவ் ஆரம்பத்தில் பரோடாவின் துகாஜி ராவ் கோல்கருக்கு ஆசிரியராகப் பணிபுரிந்தார். 1876 சூலை 7 ஆம் தேதி பெங்களூரின் உதவி ஆணையராக ராவ் நியமிக்கப்பட்டார். பின்னர்,1879 டிசம்பர் 1 முதல் 1883 சனவரி வரை அரண்மனை கணக்குகளின் பொறுப்பாளராக இருந்தார்.

ராவ் 1883 முதல் 1886 வரை ஹாசன் மற்றும் காடூருக்கான உதவி ஆணையராகவும், 1886 முதல் 1889 வரை ஹாசன் மற்றும் மைசூரின் செயல் துணை ஆணையராகவும் பணியாற்றினார். 1889 முதல் 1897 வரை மைசூர் திவானின் தலைமைச் செயலாளராகவும், 1897 முதல் 1904 வரை வேளாண் மற்றும் பிற புள்ளிவிவர இயக்குநராகவும் பணியாற்றினார். ராவ் 1904 ஆம் ஆண்டு மார்ச் 14 ஆம் தேதி வருவாய் ஆணையராக நியமிக்கப்பட்டு 1906 மார்ச் 14 முதல் மைசூர் சட்டமன்றத்தில் 1909 ஏப்ரல் 1 ஆம் தேதி திவானாக பொறுப்பேற்றார்.

## மைசூர் திவான்
ராவ் 1909 ஏப்ரல் 1 முதல் 1912 நவம்பர் 10 வரை மைசூரின் திவானாக பணியாற்றினார். இவரது ஆட்சிக் காலத்தில் மைசூரின் பொருளாதார வளர்ச்சிக்கு நிறைய நடவடிக்கைகள் மேற்கொள்ளப்பட்டன. சிவசமுத்திரத்தில் உள்ள மின் நிலையத்திற்காக 1910 இல் ஒரு நீர்த்தேக்கம் கட்டப்பட்டது. அதே ஆண்டில், மைசூர்-ஹாசன் இரயில் பாதை சாலிகிராம் மற்றும் யடாத்தூரை அர்சிகரேவில் இணைக்கும் வகையில் நீட்டிக்கப்பட்டது. முதலாவது மைசூர் பொருளாதார மாநாடு 1910 சூன் 10 அன்று தொடங்கப்பட்டது. மேலும் இது ஒவ்வொரு ஆண்டும் ஒரு முறை கூடியது. 1911-1912 ஆம் ஆண்டில், கண்ணம்பாடியில் காவிரி ஆற்றில் கிருட்டினராச சாகர் அணைக் கட்டும் பணி தொடங்கப்பட்டது.

## விசுவேசுவரய்யாவிற்கு அழைப்பு

இவர், 1909 ஆம் ஆண்டில் மோக்சகுண்டம் விசுவேசுவரய்யாவை மைசூர் அரசாங்கத்தின் தலைமை பொறியாளராகவும் செயலாளராகவும் பணியாற்ற அழைத்து வந்தார்.

## மரியாதை
ராவ் 1910 ஆம் ஆண்டில் இந்திய சாம்ராச்சியத்தின் ஒழுங்கின் தோழராக மாற்றப்பட்டார்.

* மத்திய பெங்களூரில் ரேஸ் கோர்ஸ் சாலையில் ஒரு பெரிய சாலை சந்திப்பு, இவரது பெயரான திவான் டி.ஆனந்த ராவ் வட்டம் என்று பெயரிடப்பட்டது.

## குறிப்புகள்
* 
* 

பகுப்பு:மைசூர் திவான்கள்
பகுப்பு:மராத்தியர்கள்
பகுப்பு:1919 இறப்புகள்
பகுப்பு:1852 பிறப்புகள்
ஆர்தர் பெவர்லி

**ஆர்தர் பெவர்லி**  *(Arthur Beverly)* நியூசிலாந்து நாட்டைச் சேர்ந்த ஒரு கடிகாரத் தயாரிப்பாளர் ஆவார். கண்காணிப்பாளர், கணிதவியலாளர் மற்றும் வானியலாளர் என்ற பன்முகங்களும் இவருக்கு இருந்தன. 1822 ஆம் ஆண்டு மார்ச்சு மாதம் 22 ஆம் நாள் இவர் பிறந்தார்.

இசுக்காட்லாந்தின் அபெர்தீன்சையர் உள்ளாட்சிப் பிரிவிலுள்ள மிகப்பெரிய கிராமமான ஆல்போர்டில் விவசாயி சியார்ச்சு பெவர்லியின் மகனாக ஆர்தர் பெவர்லி பிறந்தார். வீட்டிலும் உள்ளூர் காலணி தயாரிப்பாளர் ஒருவரின் உதவியில் மாலை நேரங்களிலும் இவர் கல்வி கற்றார். அபெர்தீன்சையரைச் சேர்ந்த கடிகாரத் தயாரிப்பாளர் மற்றும் ஒளியியல் நிபுணர் ஒருவரிடம் 14 வயது முதல் பயிற்சிபெற்றார். இங்குதான் கண்ணாடி வில்லைகள் தயாரிப்பாளராக இவர் புகழ்பெற்றார். அபெர்தீன் பல்கலைக்கழகத்தின் தாவரவியல் பேராசிரியரான முனைவர் சியார்ச்சு டிக்கிக்கு   நுண்ணோக்கி கண்ணாடி வில்லைகள் தயாரித்துக் கொடுத்த பிறகு பேராசிரியர்  டிக்கி ஆர்தரை மற்ற விஞ்ஞானிகளுக்கு பரிந்துரைத்தார்.

1852 ஆம் ஆண்டில் ஆர்தர் ஆத்திரேலியாவுக்குப் பயணம் செய்தார். சிலகாலம் தங்கச் சுரங்கங்களில்  பணியாற்றிய பின்னர் மெல்போர்னுக்கு இடம்பெயர்ந்து கடிகாரத் தயாரிப்பாளராக பணிபுரிந்தார். 1858 ஆம் ஆண்டு நியூசிலாந்திற்குச் சென்றார்.  துனெடின் நகரில் ஒரு வர்த்தகத் தொழிலை தொடங்கினார். 1865 ஆம் ஆண்டு நியூசிலாந்து கண்காட்சியில்  பெவர்லி கடிகாரம் என்று  அழைக்கப்படும் ஒரு கடிகாரத்தை  காட்சிப்படுத்தினார்.  காற்றின் தினசரி வெப்பநிலை மாறுபாட்டிற்கேற்ப தன்னைத்தானே சுற்றிக் கொள்ளவும்,  ஒழுங்கற்ற வடிவங்களின் பரப்பை அளவிட உதவும் ஒரு தளப்பரப்புமானியாகவும் இக்கடிகாரம் பயன்பட்டது. தளப்பரப்புமானியின் வடிவமைப்பிற்காக 1865 ஆம் ஆண்டில் இராயல் இசுக்காட்லாந்திய கலைக் கழகத்தின் மக்தோகல் பிரிசுபேன் பதக்கம் ஆர்தருக்கு வழங்கப்பட்டது.

ஆர்தர் வானவியலில் மிகுந்த ஆர்வம் கொண்டிருந்தார். தனது சொந்த 3 அங்குல தொலைநோக்கியை உருவாக்கினார். ஆர்தரைச் சிறப்பிக்கும் வகையில் உள்ளூரில் நிறுவப்பட்ட வானாய்வகத்திற்கு  பெவர்லி-பெக் ஆய்வகம் எனப்  பெயரிடப்பட்டது.

இறுதிகாலம் வரை திருமணம் செய்து கொள்ளாமல் வாழ்ந்த ஆர்தர் 1907 ஆம் ஆண்டு அக்டோபர் மாதம் காலமானார். தனது சொத்துகள் அனைத்தையும் ஒடாகொ பல்கலைக்கழகத்திற்காக விட்டுச் சென்றார்.

## மேற்கோள்கள்

பகுப்பு:1822 பிறப்புகள்
பகுப்பு:1907 இறப்புகள்
பகுப்பு:நியூசிலாந்து அறிவியலாளர்கள்
பகுப்பு:இசுக்காட்லாந்து வானியலாளர்கள்
ரேவதி திருநாள் பாலகோபால வர்மன்

**ரேவதி திருநாள் பாலகோபால வர்மன் (Revathi Thirunal Balagopal Varma )** இளவரசி உத்திரம் திருநாள் லலிதாம்பா பாயி (1923-2008), உத்திரட்டாதி திருநாள் கேரள வர்ம கோயில் தம்புரான் ஆகியோரின் மகனான 1953இல் திருவிதங்கூரின் இளையராஜாவாகப் பிறந்தார். இவர், திருவிதாங்கூரின் கடைசி அரசப் பிரதிநியான பத்மநாபசேவினி மகாராணி பூராடம் திருநாள் சேது லட்சுமி பாயியின் பேரனாவார். மேலும், புகழ்பெற்ற கலைஞரான ராஜா ரவி வர்மாவின் பெரிய பேரனும், ருக்மணி வர்மனின் சகோதரரும் ஆவார். எழுத்தாளரான சிறீகுமார் வர்மா இவரது உறவினராவார்.

திரிப்பாப்பூர் கிளையின் தலைவரான மூலம் திருநாள் ராம வர்மாவுக்கு அடுத்ததாக ரேவதி திருநாள் இருக்கிறார். திருவிதாங்கூர் அரசக் குடும்பம் புகழ்பெற்ற சிறீ பத்மநாபசாமி கோயிலின் பாதுகாவலர்கள் ஆவர். பெங்களூரில் உள்ள பிஷப் காட்டன் ஆண்கள் பள்ளியிலும், பின்னர், பெர்க்லியிலுள்ள் கலிபோர்னியா பல்கலைக் கழகத்திலும் கல்வி கற்ற இவர், 1970களில் குடும்பத் தொழில்களை மேற்கொள்வதற்கு முன்பு முதுநிலை வணிக நிர்வாகத்தில் பட்டம் பெற்றார். வித்யா என்பவரை மணந்த இவருக்கு சம்யுக்தா என்ற மகளும், விக்ரமாதித்யன் என்ற மகனும் உள்ளனர்.

## குறிப்புகள்

பகுப்பு:1953 பிறப்புகள்
பகுப்பு:வாழும் மக்கள்
சுழியின் வரலாறு

**0 (எண்)**  அல்லது ** சுழி** *(zero)*)  என்பது  வெறுமையைக் குறிக்கும் ஓர் எண் ஆகும்
**சுழியின் வரலாறு** *History of zero* சுழி எனும் எண்ணுரு அல்லது எண்குறியின் வரலாறு ஆகும்

## மேற்கோள்கள்

## நூல்தொகை

* Amir D. Aczel (2015) *Finding Zero*, New York City: Palgrave Macmillan. 
* Barrow, John D. (2001) *The Book of Nothing*, Vintage. .
* Diehl, Richard A. (2004) *The Olmecs: America's First Civilization*, Thames & Hudson, London.
* Ifrah, Georges (2000) *The Universal History of Numbers: From Prehistory to the Invention of the Computer*, Wiley. .
* Kaplan, Robert (2000) *The Nothing That Is: A Natural History of Zero*, Oxford: Oxford University Press.
* Seife, Charles (2000) **, Penguin USA (Paper). .
* Bourbaki, Nicolas (1998). *Elements of the History of Mathematics*. Berlin, Heidelberg, and New York: Springer-Verlag. .
* Isaac Asimov (1978). Article "Nothing Counts" in *Asimov on Numbers*. Pocket Books.
* 
* 

## வெளி இணைப்புகள்

* Searching for the World’s First Zero
* A History of Zero
* Zero Saga
* The History of Algebra
* Edsger W. Dijkstra: Why numbering should start at zero, EWD831 (PDF of a handwritten manuscript)
* 
* 
* 


பகுப்பு:அடிப்படை எண்கள்
00
ருக்மிணி வர்மா

**ருக்மிணி வர்மா (Rukmini Varma)** (பிறப்பு 1940) பெங்களூரைச் சேர்ந்த இவர் ஓர் இந்தியக் கலைஞராவார்.

## வாழ்க்கை
திருவிதாங்கூரின் உத்திரம் திருநாள் லலிதாம்பா பாயி மற்றும் சிறீகேரள வர்மா கோயில் தம்புரான் ஆகியோருக்கும் நான்காவது மகளாகப் பிறந்தார். இவருக்கு இட்ட பெயர் பரணி திருநாள் இருக்மிணி பாயி என்பதாகும். இவர் மகாராணி சேது லட்சுமி பாயியின் பேத்தியும், திருவிதாங்கூர் அரசக் குடும்பத்தைச் சேர்ந்தவருமாவார். புகழ்பெற்றக் கலைஞர் ராஜா ரவி வர்மா இவரது பெரிய தாத்தா ஆவார். இவரின் தந்தை கேரள வர்மா கரி மற்றும் கரிக்கோல் ஓவியங்களில் நிபுணத்துவம் பெற்ற ஒரு கலைஞராக இருந்தார். இவரின் மகன் ஜெய்கோபால் வர்மாவும் ஒரு வண்ணக் கரிக்கோல் கலைஞராவார்.

1970 களில் இவர் பெங்களூரின் சித்ரகலா பரிசத்தின் ஆலோசனைக் குழுவில் உறுப்பினராக இருந்தார். தற்போது இவர் 2015 செப்டம்பரில் நிறுவிய பெங்களூரில் உள்ள ராஜா ரவி வர்மா பாரம்பரிய அறக்கட்டளையின் தலைவராக உள்ளார்.

ருக்மிணி வர்மா எழுத்தாளர் சிறீகுமார் வர்மாவின் உறவினராவார். மறைந்த தேவி பிரசாத் வர்மாவை மணந்த இவருக்கு வேணுகோபால் வர்மா, ஜெய்கோபால் வர்மா என்ற இரண்டு மகன்கள் உள்ளனர். இவரது சகோதரர் பாலகோபால் வர்மா திருவிதாங்கூரைச் சேர்ந்த இளையராஜா என்ற பட்டத்தை தற்போது வைத்துள்ளார்.

## குறிப்புகள்

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் ஓவியர்கள்
பகுப்பு:இந்திய அரச குடும்பப் பெண்கள்
இரவிவர்மன் தம்பி

**இரவிவர்மன் தம்பி (Iravivarman Thampi)** (1782-1856) இரயிமான் தம்பி என்றும் அழைக்கப்படும் இவர் ஒரு கர்நாடக இசைக்கலைஞரும், இசை அமைப்பாளரும் மற்றும் திருவிதாங்கூர் இராச்சியத்தைச் சேர்ந்த கவிஞருமாவார். சுவாதித் திருநாள் ராம வர்மனின் அரச சபையில் பாடல்களைப் பாடினார். இவரது இசையமைப்பில் மலையாளத்தின் மிகவும் பிரபலமான தாலாட்டுக்களில் ஒன்றான ஓமணத்திங்கள் கிடாவோ என்பதும் அடங்கும்.

## சுயசரிதை
இரயிமான் தம்பி, எனற தனது தாத்தாவின் பெயரான இரவிவர்மன் தம்பி என்ற பெயரில், 1782 இல் பிறந்தார். திருவிதாங்கூர், கரமனையில் உள்ள கோட்டக்ககம் கிழக்கே மாடம், சேர்த்தலையின் அரச குடும்பத்தைச் சேர்ந்த கேரள வர்மா தம்புரான், புதுமனை அம்மாவீடு தம்பி குடும்பத்தைச் சேர்ந்த பார்வதி பிள்ளை தங்கச்சி ஆகியோர் இவரின் பெற்றோர் ஆவர். இவரின் தாயார், இளவரசர் மகரம் திருநாள் ரவி மர்மாவின் மகளும், தர்ம ராஜாவின் அரசக் குடும்பத்தைச் சேர்ந்த மருமகளுமாவார்.  தம்பி, தனது பெற்றோரால் கிழக்கே மாடம் வீட்டில் வளர்க்கப்பட்டார். மேலும் இவரது தந்தையிடமிருந்து ஆரம்பக் கல்வி கற்றப் பிறகு, இலக்கணம், மொழியியல், சமசுகிருத இலக்கியங்களில் சங்கரன் இளையாத்து என்ற ஆசிரியரின் கீழ் பாடம் படித்தார். இவர் தனது 14 வயதில் எழுதிய தனது முதல் கவிதையை திருவிதாங்கூரைச் சேர்ந்த கார்த்திகை திருநாள் தர்ம ராஜாவுக்கு அர்ப்பணித்தார். இது அவருக்கு திருவாங்கூர் நீதிமன்றத்தில் குறிப்பிடத்தக்க இடத்தைப் பெற்றது,  மேலும் பலராம வர்மா, சுவாதி திருநாள், உத்திரம் திருநாள், இரண்டு ராணிகள், கௌரி பார்வதி பாயி மற்றும் கௌரி லட்சுமி பாயி ஆகியோரின் ஆதரவையும் பெற்றது.

இரயிமான் தம்பி தனது தாய் மாமா புதுமனை கிருட்டிணன் தம்பியின் மகள் காளி பிள்ளை தங்கச்சி என்பவரை மணந்தார். மேலும் இத்தம்பதியருக்கு லட்சுமி குட்டி பிள்ளை தங்கச்சி என்கிற குட்டி குஞ்சு தங்கச்சி (1820-1914) உட்பட ஏழு குழந்தைகள் இருந்தனர். லட்சுமி குட்டி பிள்ளை தனது தந்தையின் கலை மற்றும் கவிதை மரபுகளைத் தொடர்ந்தார்.   தம்பியின் மற்றொரு மகள் அருமனையைச் சேர்ந்த மகாராஜா விசாகம் திருநாளின் மகன் நாராயணன் தம்பியை மணந்தார். சுவாதித் திருநாள் ராம வர்மன் பிறந்தபோது 'ஓமணத்திங்கள் கிடாவோ' என்ற தாலாட்டு எழுதினார், இது மலையாள மொழியில் மிகவும் பிரபலமான தாலாட்டுக்களில் ஒன்றாக மாறியது.

தம்பி 1856 இல் இறந்துவிட்டார் என்று நம்பப்படுகிறது. 

## பங்களிப்புகள்
தம்பியின் பங்களிப்புகள் ஆட்டகதைகள், கீர்த்தனங்கள், வர்ணங்கள் மற்றும் பாடங்கள் ஆகியவை உள்ளன. மேலும் அவை புத்தகங்களாக வெளியிடப்பட்டுள்ளன 

## மேற்கோள்கள்

## குறிப்புகள்

## வெளி இணைப்புகள்
* 
* 

பகுப்பு:1781 பிறப்புகள்
பகுப்பு:1856 இறப்புகள்
பகுப்பு:மலையாள எழுத்தாளர்கள்
பகுப்பு:மலையாள மக்கள்
சாலிதிஸ்

**சாலிதிஸ்** (**Salitis**)  பண்டைய அண்மைக் கிழக்கின்  ஐக்சோஸ் இன மக்களின் தலைவன் ஆவார்.  இவர் பண்டைய எகிப்தின் பதினான்காம் வம்சத்தவர்கள் ஆண்ட  வடக்கு எகிப்தை போரில் கைப்பற்றி ஆண்டார். சாலிதிஸ் 15-ஆம் வம்சத்தை நிறுவினார். பின்னர் தெற்கு எகிப்தின் மெம்பிஸ் நகரத்தைக் கைப்பற்றிய சாலிதிஸ் பண்டைய எகிப்து முழுவதும் தனது ஆட்சியில் கொண்டு வந்தார். தெற்கு எகிப்தின் வடிநிலத்தில் பாயும் நைல் நதியின் ஒரு கிளை ஆற்றின் கரையில் பார்வோன் சாலிதிஸ் ஆவரிஸ்  எனும் புதிய நகரத்தை நிறுவினார். 19 ஆண்டுகள் எகிப்தை ஆண்ட எகிப்தியரல்லாத பார்வோன்  சாலிதிஸ் இறந்த பிறகு, பியோன் எனும் பார்வோன் எகிப்தை ஆன்டார்.
## இதனையும் காண்க
* பாரோக்களின் பட்டியல்
* எகிப்தின் பதினைந்தாம் வம்சம்
* பண்டைய எகிப்திய அரசமரபுகள்
* எகிப்தின் வரலாறு

## மேற்கோள்கள்

பகுப்பு:எகிப்திய மன்னர்கள்